cyanic-selkie/wikianc huggingface dataset:
รายชื่อตัวละครในกินทามะ
ต่อไปนี้เป็นรายชื่อตัวละครจากมังงะและอนิเมะเรื่อง กินทามะ ผลงานของฮิเดอากิ โซราจิ เนื้อเรื่องมีฉากในเมืองเอโดะ "ดินแดนแห่งซามูไร" ที่ถูกรุกรานโดยมนุษย์ต่างดาว หรือที่เรียกกันว่าชาวสวรรค์ เป็นเรื่องราวเกี่ยวกับชีวิตของอดีตซามูไรที่ชื่อ ซากาตะ กินโทกิ ที่ปัจจุบันทำงานเป็นนักรับจ้างสารพัดเพื่อหาเงินมาจ่ายค่าเช่าบ้าน เนื้อเรื่องส่วนใหญ่จะจบในตอน แต่ก็มีบางโอกาสที่เรื่องราวจะต่อเนื่องยาวนานไปหลายตอน
ตัวละครส่วนใหญ่ในการ์ตูนกินทามะได้ต้นแบบจากบุคคลในประวัติศาสตร์จริง โดยเฉพาะตัวละครในกลุ่มชินเซ็นงุมิที่ได้ต้นแบบจากกองกำลังชินเซ็นงุมิในประวัติศาสตร์จริง
ตัวละครหลัก/ร้านรับจ้างสารพัดกินจัง
ซากาตะ กินโทกิ เป็นตัวละครเอกของเรื่อง ชายหนุ่มผมสีเงิน เคยเป็นพวกขับไล่ต่างแดนเพื่อการขับไล่ชาวสวรรค์ รู้จักกันในนามชิโรยาฉะ หรือ ปีศาจขาว มีฝีมือดาบเก่งกาจ ปัจจุบัน ทำงานเป็นนักรับจ้างสารพัด เช่าห้องชั้นบนของร้านโอโทเซะสแน๊คเปิดเป็นร้านรับจ้างสารพัด ชอบรับประทานของหวานโดยเฉพาะ พาร์เฟ่ท์ เป็นเบาหวานขั้นต้น น้ำตาลในเลือดสูง งานอดิเรกคือ ขี่สกูตเตอร์ ชอบอ่านการ์ตูนประจำสัปดาห์ (ในฉบับภาษาไทยเปลี่ยนจากโชเนนจัมป์เป็น C-Kids)
ชิมูระ ชินปาจิ เป็นลูกชายของเจ้าของโรงฝึกดาบโกโต้คัง เนื่องจากบัญญัติการห้ามใช้ดาบของซามูไร ทำให้โรงฝึกดาบปิดตัวลง ชินปาจิจึงได้มาทำงานในร้านอาหารเพื่อหาเงินเลี้ยงชีพ แล้วจึงได้พบกับกินโทกิ ชินปาจิได้เห็นจิตวิญญาณซามูไรในตัวของกินโทกิจึงตัดสินใจมาทำงานเป็นลูกน้องของกินโทกิที่ร้านรับจ้างสารพัดเพื่อเรียนรู้ถึงจิตวิญญาณซามูไร นอกจากนี้เขายังเป็นหัวหน้ากลุ่มผู้พิทักษ์ เทราคาโตะ ซือ ไอด้อลคนโปรดของเขาอีกด้วย
คางุระ เป็นเด็กหญิงชาวสวรรค์ชนเผ่ายาโตะ ซึ่งเป็นเผ่านักรบที่แข็งแกร่งที่สุดในจักรวาล พูดสำเนียงออกจีน ๆ ลงท้ายด้วย น่อ (ในต้นฉบับภาษาญี่ปุ่นจะลงท้ายด้วยคำว่า aru) ชอบถือร่มเนื่องจากเผ่ายาโตะ ไม่ชอบแสงแดด ซึ่งร่มนั้นใช้เป็นอาวุธด้วย ชอบกินสาหร่ายดอง (sukonbu - ในหนังสือการ์ตูน จะเป็นบ๊วยแผ่น) บ้าละคร เธอเดินทางมายังโลกเพื่อหางานทำเพื่อช่วยครอบครัว เธอตัดสินใจเข้าร่วมทำงานในร้านรับจ้างสารพัด (ตอนแรกกินโทกิอยากให้ปฏิเสธ แต่โดนต่อยกำแพงขู่กินโทกิยอม) แล้วอาศัยอยู่ร้านรับจ้างสารพัด โดยนอนในตู้เก็บที่นอน คางุระมีสัตว์เลี้ยงเป็นอินุงามิหรือสุนัขเทพขนาดใหญ่ชื่อซาดะฮารุ ซึ่งเก็บได้จากหน้าร้านรับจ้างสารพัด
ซาดะฮารุ เป็นสุนัขขนาดยักษ์ที่ร้านรับจ้างสารพัดเลี้ยงไว้ คางุระเป็นคนพบมันถูกทิ้งไว้ใต้บันไดทางขึ้นร้านรับจ้างสารพัด โดยผู้ทิ้งคือ อาเนะ และ โมเนะ มิโกะสาว 2 พี่น้อง คางุระจึงนำมันมาเลี้ยง ซาดะฮารุเป็นสุนัขแสนรู้แต่ชอบขบศีรษะคน ตัวจริงคือ อินุงามิ (สุนัขเทพ) มีหน้าที่รักษาทวารมังกรในเอโดะ จะกลายร่างต่อเมื่อกินนมสตอเบอร์รี่
กลุ่มโอโทเซะ
โอโทเซะ เป็นเจ้าของร้านโอโทเซะสแน๊ค และเจ้าของห้องเช่าที่กินโทกิเช่าไว้เป็นร้านรับจ้างสารพัด มักจะมาทวงค่าเช่าบ้านซึ่งกินโทกิมักเบี้ยวไม่ยอมจ่าย โอโทเซะมีชื่อจริงว่า เทราดะ อายาโนะ ให้เสียงพากย์ภาษาญี่ปุ่นโดย วาคาโกะ มัตสึโมโตะ ให้เสียงพากย์ภาษาไทยโดย อรุณี นันทิวาส
แคทเธอรีน ลูกจ้างชาวสวรรค์ของคุณโอโทเซะ เป็นชาวสวรรค์ที่มีหูคล้ายแมว มีนิสัยคล้ายกับโอโทเซะ ในอดีตเป็นเพียงโจรย่องเบาที่เข้ามาขโมยของ แต่ด้วยคำพูดของโอโทเซะทำให้เธอคิดได้และยอมมอบตัวในคดีลักทรัยพ์ เมื่อพ้นคุกออกมาได้มาสมัครเป็นลูกจ้างในร้านสแน๊คโอโทเซะ ให้เสียงพากย์ภาษาญี่ปุ่นโดย ยู ซุจิโมโตะ ให้เสียงพากย์ภาษาไทยโดย อภิญญา พรมานะสุขุม
เทราดะ ทัตซึโกโร่ สามีที่เสียชีวิตแล้วของโอโทเซะ เป็นเพื่อนสนิทของจิโร่โจ
กลุ่มโดโรมิซุ จิโร่โจ
โดโรมิซุ จิโร่โจ เป็นผู้นำของยากูซ่าแห่งคาบุกิโจ และเป็นหนึ่งในสี่ราชันย์สวรรค์แห่งคาบุกิโจ
คุโรโกมะ คาซึโอะ หรือ ม้าดำคาซึโอะ เป็นหัวหน้าของกลุ่มยากูซ่าโดบุเนซุมิ
จิน พีราโกะ ลูกสาวแท้ๆของจิโร่โจ
กลุ่มคาดะ
เจ้าหญิงมยุรีคาดะ เป็นชาวสวรรค์ชาวชินระเจ้าของบ่อนพนันในคาบุกิโจ และเป็นหนึ่งในสี่ราชันย์สวรรค์แห่งคาบุกิโจ
ร้านสแน็คสไมล์
ชิมูระ ทาเอะ หรือ โอทาเอะ เป็นพี่สาวของชินปาจิ ให้เสียงพากย์ภาษาญี่ปุ่นโดย ซัตสึกิ ยูกิโนะ ให้เสียงพากย์ภาษาไทยโดย อรุณี นันทิวาส
ร้านท้องทุ่งสวรรค์ชั้นฟ้า
ฮอนโจ เคียวชิโร่ เป็นโฮสต์อันดับหนึ่งแห่งคาบุกิโจ ทำงานที่ร้านท้องทุ่งสวรรค์ชั้นฟ้า มีชื่อเดิมว่า คุโรอิตะ ฮาจิโร่
ฮาจิโร่ เป็นโฮสต์คู่หูของเคียวชิโร่ เดิมเป็นผู้หญิงชื่อ ฮานาโกะ  ซึ่งปรากฏตัวเฉพาะในวันศุกร์ที่ 13 ดังนั้นจึงเรียกอีกชื่อหนึ่งว่า ศุกร์ 13 คุณ Hanako
อื่นๆ
พากย์ไทยโดย: พิสิต กลิ่นสุวรรณ (ทรูสปาร์ค)
ทัตซึมิ เป็นนักผจญเพลิงแห่งกลุ่มเมะ
คนที่ท่าทางเหมือนมุซาชิ เป็นคนเร่ร่อนในคาบุกิโจ มีชื่อจริงว่า นิชิกิ มัตซึโกโร่ และเป็นพ่อแท้ๆของอิคุมัตซึ
ยตจัง เด็กหัวโจกของเด็ก ๆ ในคาบุกิโจ แต่มักจะเจ็บตัวเวลาเล่นกับคางุระ
ชินเซ็นงุมิ
กองกำลังตำรวจพิเศษติดอาวุธชินเซ็นงุมิ เป็นกองกำลังตำรวจที่พิทักษ์รักษาความสงบของเอโดะโดยได้รับการสนับสนุนจากบาคุฟุ มีต้นแบบจากกองกำลังชินเซ็นงุมิในประวัติศาสตร์จริง
คอนโด้ อิซาโอะ เป็นหัวหน้าของชินเซ็นงุมิ มีหน้าตาที่ไม่ค่อยดีและมักถูกล้อว่าเป็นกอริลล่า มีนิสัยขี้ตื๊อ เป็นคนที่มองโลกในแง่ดีจนเกินไป เชื่อคนง่าย แต่ก็เป็นเป็นคนรักลูกน้องและเป็นคนอารมณ์ดี สมาชิกของชินเซ็นงุมิล้วนจงรักภักดีต่อเขา มีต้นแบบมาจากบุคคลในประวัติศาสตร์จริง คอนโด้ อิซามิ หัวหน้าของกลุ่มชินเซ็นงุมิที่ดำรงตำแหน่ง ระหว่างปี ค.ศ. 1863–ค.ศ. 1868 ให้เสียงพากย์ภาษาญี่ปุ่นโดย
ฮิจิคาตะ โทชิโร่ เป็นรองหัวหน้าของชินเซ็นงุมิ เป็นคนที่มีนิสัยเยือกเย็น ไม่วู่วาม แต่เมื่อจับดาบจะบ้าบิ่นลุยไม่ยั้ง ได้รับฉายาว่า รองหัวหน้าปีศาจ เป็นคนที่ชอบสูบบุหรี่ แต่มีนิสัยที่พิลึกคือคลั่งมายองเนสอย่างรุนแรง และชอบรับประทานอาหารที่มีมายองเนสเป็นเครื่องเคียง ฮิจิคาตะเป็นคู่กัดของกินโทกิ ที่มักจะทะเลาะเวลาเจอหน้ากัน มีต้นแบบมาจากบุคคลในประวัติศาสตร์จริง ฮิจิคาตะ โทชิโซ
โอคิตะ โซโกะ เป็นหัวหน้าหน่วยที่หนึ่งของชินเซ็นงุมิ และเป็นนักดาบที่เก่งที่สุดในชินเซ็นงุมิ เป็นคนที่ดูใสซื่อ แต่มีนิสัยเถื่อน จนถูกเรียกว่า เจ้าชายซาดิสม์ โอคิตะชอบลอบกัดฮิจิคาตะ เพราะหวังตำแหน่งรองหัวหน้าของฮิจิคาตะ มีต้นแบบมาจากบุคคลในประวัติศาสตร์จริง โอคิตะ โซจิ ให้เสียงพากย์ภาษาญี่ปุ่นโดย เคนอิจิ ซุซุมูระ ให้เสียงพาย์ภาษาไทยโดย ณฐพงษ์ เธียรสวัสดิ์กิจให้เสียงพากย์ภาษาไทยโดย ภัทรวุฒิ สมุทรนาวี (ทรูสปาร์ค)
ยามาซากิ ซางารุ เป็นสายลับประจำชินเซ็นงุมิ มักถูกใช้ไปสืบความลับของอาชญากรบ่อย ๆ มีหน้าตาที่ธรรมดาไม่โดดเด่น มีนิสัยชอบเล่นแบดมินตันและเต้นคาบาดี้  ในฉบับอนิเมะ ยามาซากิชอบแต่งตัวเลียนแบบเอจิเซ็น เรียวมะ ตัวละครเอกจากการ์ตูนปริ๊นซ์ ออฟ เทนนิส ยามาซากิ มีต้นแบบมาจากบุคคลในประวัติศาสตร์จริง ยามาซากิ ซึซึมุ ให้เสียงพากย์ภาษาญี่ปุ่นโดย เท็ตซึฮารุ โอตะ ให้เสียงพาย์ภาษาไทยโดย มนูญ เรืองเชื้อเหมือน
ไซโต้ ชิมารุ เป็นหัวหน้าหน่วยที่สามของชินเซ็นงุมิ มีหน้าที่สืบสวนภายใน มีฉายาว่า "หมาป่าอาฟโร่"  มีต้นแบบมาจากบุคคลในประวัติศาสตร์จริง ไซโต้ ฮาจิเมะ
ฮาราดะ อุโนะสุเกะ เป็นหัวหน้าหน่วยที่สิบของชินเซ็นงุมิ มีต้นแบบมาจากบุคคลในประวัติศาสตร์จริง ฮาราดะ ซาโนะสุเกะ
ซาซากิ เท็ตซึโนะสุเกะ เป็นผู้ช่วยของฮิจิคาตะ และเป็นน้องชายต่างแม่ของซาซากิ อิซาบุโร่ซึ่งเป็นหัวหน้ากลุ่มมิมาวาริงุมิ
มิมาวาริงุมิ
ซาซากิ อิซาบุโร่ หัวหน้ากลุ่มมิมาวาริงุมิ มักหาเพื่อนทางเมลอยู่บ่อยครั้ง
อิมาอิ โนบุเมะ รองหัวหน้ากลุ่มิมาวาริงุมิ มีความสามารถในการต่อสู้ทัดเทียมกับโอคิตะ โซโกะ อีกทั้งยังมีอุปนิสัยบางส่วนคล้ายๆกัน ชอบกินโดนัทเป็นอย่างมาก
สำนักยางิว
ยางิว คิวเบ' เป็นเพื่อนที่เป็นผู้หญิงของโอทาเอะ แต่ถูกเลี้ยงดูเยี่ยงชายมาตั้งแต่เด็ก เป็นหลานสาวของเจ้าสำนักยางิว มีฝีมือทางดาบที่ว่องไว
ยางิว โคชิโนริ เป็นบิดาของคิวเบ
โทโจ อายูมุ เป็นหัวหน้าของกลุ่มจตุราชันย์ฟ้ายางิว มีต้นแบบมาจากโทโจ อายะ ตัวละครจากการ์ตูนเรื่อง อิจิโกะ 100%ให้เสียงพากย์ภาษาญี่ปุ่นโดย โคจิ ยูสะ
คิตาอิจิ อิสึกิ เป็นหนึ่งในสมาชิกของจตุราชันย์ฟ้ายางิว เป็นคนที่คลั่งซอสมะเขือเทศอย่างรุนแรง มีต้นแบบมาจากคิตะโอจิ ซัตสึกิตัวละครจากการ์ตูนเรื่อง อิจิโกะ 100%
นิชิโนะ ซึกามุ เป็นหนึ่งในสมาชิกของจตุราชันย์ฟ้ายางิว มีต้นแบบมาจากนิชิโนะ สึคาสะ ตัวละครจากการ์ตูนเรื่อง อิจิโกะ 100%
มีชื่อเต็มว่า เครื่องขว้างสระอึที่มีอายุขัยไร้กำหนด ทั้งยังมีเสี้ยวชีวิตของชินปาจิลอยหน้าลอยตาอยู่ในกางเกงในตัวเมื่อวานซืนของชินจัง บัลมุงค์ = เฟซาเรี่ยน ไอแซ็ค = ชไนเดอร์ หนึ่งในสามของความรู้สึกที่ใสซื่อเปรียบเหมือนความรู้สึกที่เล็บโดนฉีกออกจนเหลือสองในสาม ส่วนการหักหลังก็เหมือนการรู้จักชื่อผมแต่ไม่รู้จักผมอย่างที่ผมรู้จัก รู้จักเฝ้าบ้านดีกว่าออกไปเที่ยวตะลอน ๆ ไปทั่วจนเสียผู้เสียคน คนเรา...เวลามีผลประโยชน์เข้ามาเกี่ยวข้องจะกลายเป็นคนละคน คนให้ทั่วจนเข้ากันแล้วถุด ถุด ถุด ถุด ถุดให้ทั่ว จากนั้นพอทุกอย่างเข้าที่เข้าทางค่อยใส่ก้อนแกงกะหรี่ก็เป็นอันเสร็จเรียบร้อย  เป็นลิงที่คิวเบเลี้ยงไว้
ตระกูลโชกุน
โทกุงาว่า ชิเงะชิเงะ เป็นโชกุนคนปัจจุบันของเอโดะ เป็นโชกุนรุ่นที่สิบสี่ของรัฐบาลบาคุฟุของตระกูลโทกุงาว่า
โทกุงาว่า โซโยะ เป็นน้องสาวของโชกุนชิเงะชิเงะ  เคยหนีออกจากปราสาทเอโดะจนได้มาพบและเป็นเพื่อนกับคางุระ
โทกุงาว่า ซาดะซาดะ เป็นอดีตโชกุนตระกูลโทกุงาว่ารุ่นที่สิบสาม ได้ลาออกจากตำแหน่งมารับหน้าที่เป็นที่ปรึกษาของโชกุนชิเงะชิเงะ
กลุ่มฮิโตซึบาชิ
ฮิโตซึบาชิ โนบุโนบุ เป็นผู้นำของกลุ่มฮิโตซึบาชิ ประสงค์จะแย่งตำแหนงโชกุนจากชิเงะชิเงะ
เจ้าหน้าที่ตำรวจอื่น ๆ
มัตซึไดระ คาตาคุริโกะ  เป็นผู้บัญชาการตำรวจแห่งเอโดะ เหล่าชินเซ็นงูมิ ชอบเรียกว่า " ป๋า " หวงลูกสาวเอามาก ๆ และชอบทำอะไรโดยไม่สนใจ ไม่ว่าจะเป็นหน้าอินทร์หน้ามาร ถ้าป๋าได้รับคำสั่งป๋าจัดให้อย่างเดียว ให้เสียงพากย์ภาษาญี่ปุ่นโดย โนริโอะ วากาโมโตะ ให้เสียงพาย์ภาษาไทยโดย มนูญ เรืองเชื้อเหมือน
อื่นๆ
โรซึเท็น ไมโซ เป็นข้ารับใช้ของตระกูลโทกุงาว่า
กลุ่มนักรบขับไล่ต่างแดนของคาซึระ
คาซึระ โคทาโร่ เป็นหัวหน้ากลุ่มนักรบขับไล่ต่างแดนกลุ่มหนึ่ง เป็นเพื่อนสนิทของกินโทกิ มีความสามารถในการปลอมตัว ได้รับฉายาว่า โคทาโร่จอมหลบหนี มีต้นแบบมาจากบุคคลในประวัติศาสตร์จริง คาซึระ โคโกโร่ ซามูไรฝ่ายต่อต้านรัฐบาลโชกุนชาวแคว้นโชจู ให้เสียงพากย์ภาษาญี่ปุ่นโดย อากิระ อิชิดะ ให้เสียงพากย์ภาษาไทยโดย ภัทรวุฒิ สมุทรนาวี
อลิซาเบธ เป็นสัตว์เลี้ยงของคาซึระ มีลักษณะคล้ายเพนกวิน แต่ตัวตนที่แท้จริงของอลิซาเบทที่ว่าเป็นสิ่งมีชีวิตประเภทใดนั้นยังคงเป็นปริศนา เป็นของขวัญที่คาซึระได้รับจากซากาโมโต้ ทัตสึมะ เพื่อนสนิทที่เคยเป็นนักรบขับไล่ต่างแดนด้วยกัน อลิซาเบธมักจะสื่อสารกับคนอื่นด้วยการชูป้ายที่มีข้อความ ในฉบับอนิเมะนั้นผู้ให้เสียงพากย์อลิซาเบท (ซึ่งมีน้อยฉากมากที่อลิซาเบทจะมีบทพูด) คือทากามัตสึ ชินจิ ผู้กำกับอนิเมะเรื่องนี้
กองทหารอสุรา
กองทหารอสุรา หรือ คิเฮย์ไต เป็นกลุ่มกองกำลังของนักรบขับไล่ต่างแดนที่หลงเหลือจากสงครามขับไล่ชาวสวรรค์ในอดีต มีทากาสุงิ ชินสุเกะเป็นหัวหน้า ในหน้าประวัติศาสตร์จริงของญี่ปุ่น กองกำลังนี้เป็นกองกำลังอาสาสมัครชาวแคว้นโชจูโดยไม่แบ่งแยกชั้นวรรณะ ซึ่งทำการรบต่อต่อต้านฝ่ายรัฐบาลโชกุนอย่างมีประสิทธิภาพ จนกระทั่งได้สลายตัวรวมเข้าเป็นส่วนหนึ่งของกองทัพจักรวรรดิญี่ปุ่นใน ค.ศ. 1868
ทากาสุงิ ชินสุเกะ เป็นผู้นำของกองทหารอสุรา เคยเป็นเพื่อนของกินโทกิและคาซึระในสมัยสงครามขับไล่ชาวสวรรค์ เป็นนักรบขับไล่ต่างแดนที่มีหัวรุนแรงที่สุด ต้นแบบของตัวละครนี้คือ ทากาสุงิ ชินซาคุ ผู้นำกองกำลังคิเฮย์ไตในประวัติศาสตร์จริง
คาวาคามิ บันไซ เป็นนักดาบแห่งกองทหารอสุรา มีฉายาว่า จอมพิฆาตคน ชอบใส่หูฟังตลอดเวลา มีความชื่นชอบในดนตรีเป็นพิเศษ เบื้องหน้าเป็นนักแต่งเพลงโดยใช้ชื่อว่าซึมโพ , บันไซพกเครื่องสายเป็นเครื่องดนตรีประจำตัวและเคยใช้สายของเครื่องสายในการยั้งกินโทกิที่กำลังจะไปช่วยพวกชินเซ็กงุมิในการปราบกองทหารอสุรา แต่กินโทกิกลับใช้กำลังของตนดึงเครื่องสายจนขาด
คิจิมะ มาทาโกะ เป็นมือปืนแห่งกองทหารอสุรา เป็นสมาชิกหญิงเพียงคนเดียวในกองทหารอสุรา ใช้ปืนคู่เป็นอาวุธ มีความจงรักภักดีต่อทากาสุงิเป็นอย่างสูง ได้เคยสู้กับคางุระได้อย่างสูสี ในช่วงที่คางุระออกตามหาคาซึระที่ถูกนิโซทำร้าย
ทาเคจิ เฮนเพตะ เป็นเสนาธิการแห่งกองทหารอสุรา มักถูกหาว่าเป็นโลลิค่อนแต่ก็มักจะแก้ตัวว่าตนเป็นกลุ่มนิยมสตรี(Feminist) เคยดวลดาบกับชินปาจิครั้งหนึ่ง
กลุ่มโอนิวะบัง
โก สมาชิกกลุ่มชิโนบิไฟว์ ฉายาอิดะเท็นโนะ มีวิชาประจำตัวคือแยกเงาพันร่าง
ชูวะ สมาชิกกลุ่มชิโนบิไฟว์ ฉายาบิซามอนเท็น มีวิชาประจำตัวคือทำให้กล้ามเนื่อขยายใหญ่ขึ้น
วากิ คาโอรุ สมาชิกนินจาหญิงคนเดียวในกลุ่มชิโนบิไฟว์ ฉายาเบ็นไซเท็น ชอบถือดอกกุหลาบ มีวิชาประจำตัวคือการใช้กลิ่นกุหลาบทำให้คู่ต่อสู้เคลื่อนไหวไม่ได้ แต่วิชาของคาโอรุนั้นต้องพ่ายแพ้ให้กับถั่วเน่าของซัทจัง
มัตสึโอะ สมาชิกกลุ่มชิโนบิไฟว์ ฉายาโคโมคุเท็น ชอบใช้หลักการทางสถิติหาวิเคราะห์ข้อได้เปรียบเสียเปรียบในการต่อสู้ โดยบอกผลออกมาในรูปเปอร์เซ็นต์
นักกวาดล้าง
ซารุโทบิ อายาเมะ มีชื่อเล่นว่าซัทจัง เป็นอดีตนินจาจากกลุ่มโอนิวะบัง ปัจจุบันทำอาชีพนักฆ่ากวาดล้างโดยทำงานให้กับบาคุฟุ มีสายตาที่สั้นมาก ถ้าไม่ใส่แว่นจะมองอะไรผิดไปหมด ซารุโทบิ อายาเมะ มีต้นแบบมาจาก ซารุโทบิ ซาสึเกะ ให้เสียงพากย์ภาษาญี่ปุ่นโดย ยู โคบายาชิให้เสียงพากย์ภาษาไทยโดย อรุณี นันทิวาส
โยชิวาระ
ฮิโนวะ  โอยรันแห่งโยชิวาระ ถูกโฮเซ็นกักขังมิให้ได้รับอิสรภาพ จนกระทั่งกินโทกิได้มาปลดปล่อยเธอในที่สุด เป็นแม่บุญธรรมของเซตะ
เซตะ บุตรโสเภณีในโยชิวาระ ที่ฮิโนวะได้ช่วยพามาบนพื้นโลก เซตะได้เติบโตมาด้วยการเลี้ยงดูของชายชราคนหนึ่ง เมื่อชายชราคนนั้นตายไป เซตะก็ได้ทำการฉกชิงวิ่งราวเพื่อเลี้ยงชีวิต และเพื่อซื้อตัวฮิโนวะซึ่งเข้าใจว่าเป็นแม่ของตน จนกระทั่งมาพบกกับกินโทกิ ผู้ซึ่งช่วยให้เซตะได้พบกับฮิโนวะในที่สุด ปัจจุบันอาศัยอยู่กับฮิโนวะในโยชิวาระ
โฮเซ็น เจ้าแห่งโยชิวาระ เป็นชาวเผ่ายาโตะที่มีอิทธิพลมาก ได้ชื่อว่าเป็นยาโตะที่แข็งแกร่งที่สุด และได้รับฉายาว่าเป็น ราชันย์รัตติกาล
ซึคุโยะ ผู้นำของกลุ่มเฮียกกะ ซึ่งเป็นกองกำลังหญิงที่ทำหน้าที่ดูแลความสงบของโยชิวาระ ใช้มีดซัดเป็นอาวุธ เป็นผู้ที่จงรักภักดีต่อฮิโนวะและพร้อมจะปกป้องคุ้มครองฮิโนวะ มีสมญานามว่า "นางรำเทพแห่งความตาย" เป็นคนที่คออ่อนมาก
เคเซ สุซุรัน  เป็นนางรำแห่งโยชิวาระ ที่ขึ้นชื่อในด้านความงดงาม รวมไปถึงความสามารถด้านการร่ายรำและขับร้อง สุซุรันเคยได้สัญญากับชายคนหนึ่งว่าจะหนีออกไปจากโยชิวาระด้วยกัน สุซุรันจึงได้เฝ้ารอชายคนนั้น โดยยังคงทำหน้าที่นางรำของโยชิวาระจนแก่เฒ่า
โฮทารุ เป็นหญิงคณิกาแห่งโยชิวาระและเป็นเพื่อนของซึคุโยะตั้งแต่สมัยเด็ก เป็นผู้อยู่เบื้องหลังการปล่อยควันของยาเสน่หาหอมย้อมรักทั่วโยชิวาระ แล้วล่อลวงทั้งชายและหญิงมาเป็นทาส โดยได้รับการขนานนามว่าเป็น ไอเซ็นเมียวโอ ซึ่งเป็นชื่อเทพแห่งความรักของญี่ปุ่น
วงการบันเทิง
เทราคาโตะ ซือ เป็นนักร้องไอดอลชื่อดัง ขวัญใจของชินปาจิ ให้เสียงพากย์ภาษาญี่ปุ่นโดย มิคาโกะ ทากาฮาชิ ให้เสียงพาย์ภาษาไทยโดย อรุณี นันทิวาส
ฮานาโนะ ซากิ เป็นผู้ประกาศข่าวของสถานีโทรทัศน์โอเอโดะ เคยทำข่าวเกี่ยวกับการอาละวาดของซาดะฮารุ เหตุการณ์ที่หุ่นยนต์แม่บ้านก่อจลาจล การต่อแถมซื้อเครื่องเล่น OWEE และข่าวอื่น ๆ ทั้งยังเคยทำรายการเกาะติดชีวิตนักรบขับไล่ต่างแดนของคาซึระอีกด้วย ให้เสียงพากย์ภาษาญี่ปุ่นโดย ยูคาริ ทามูระ
วิศวรกรเครื่องกลและหุ่นยนต์
ฮิรางะ เก็นไง เป็นวิศวกรเครื่องกลอันดับหนึ่งแห่งเอโดะ ให้เสียงพากย์ภาษาญี่ปุ่นโดย ทาเคชิ อาโอโนะ ให้เสียงพาย์ภาษาไทยโดย ณฐพงษ์ เธียรสวัสดิ์กิจ
กลุ่มช่วยเหลือเร่งเด่น
มุซึ เป็นผู้ช่วยของซากาโมโต้ ทัตสึมะ ในมังงะปรากฏครั้งแรกเมื่อตอนช่วยเหลือเรืออวกาศที่ประสบอุบัติเหตุ ส่วนในอนิเมะ ปรากฏตัวครั้งแรกในตอนเป็นตัวของซากาโมโต้นำอลิซาเบธมาให้คาซึระ ให้เสียงพากย์ภาษาญี่ปุ่นโดย อาเคโนะ วาตานาเบ้
หน่วยที่เจ็ด
คามุอิ พี่ชายของคางุระ เป็นชาวเผ่ายาโตะ และเป็นหัวหน้าหน่วยที่ 7 แห่งกองกำลังโจรสลัดอวกาศฮารุซาเมะ เป็นคนโหดเหี้ยมที่รื่นเริงกับการฆ่า และมักจะยิ้มตลอดเวลาที่ทำการสังหารผู้คน ซึ่งเป็นการกระทำตามสายเลือดของเผ่ายาโตะ คามุอิเคยคิดจะสังหารอุมิโบซึซึ่งเป็นพ่อของตนเอง แต่ก็ทำได้เพียงแค่การตัดแขน ปัจจุบันคามุอิได้รับฉายาว่าเป็นราชันย์รัตติกาลรุ่นที่ 2 ต่อจากโฮเซ็น คามุอิชื่นชอบฝีมือของกินโทกิที่ปราบโฮเซ็นได้ จึงรอเวลาที่จะได้สู้กับกินโทกิอีกครั้ง
อาบุโตะ เป็นชาวเผ่ายาโตะ และเป็นสมาชิกของหน่วยที่ 7 แห่งกองกำลังโจรสลัดอวกาศฮารุซาเมะ ได้เสียแขนข้างซ้ายไปจากการกันโฮเซ็นมิให้สู้กับคามุอิ ได้เคยต่อสู้กับคางุระ จนทำให้สัญชาตญาณดิบในตัวคางุระได้ตื่นขึ้น ก่อนที่ชินปาจิจะเรียกให้คางุระคืนสติได้ในเวลาต่อมา
อุนเกียว เป็นชาวเผ่ายาโตะ และเป็นสมาชิกของหน่วยที่ 7 แห่งกองกำลังโจรสลัดอวกาศฮารุซาเมะ ถูกคามุอิฆ่าตายเพราะไปขวางไม่ให้คามุอิสู้กับโฮเซ็น
อื่นๆ
ดาราคุ เป็นสมาชิกของกองกำลังโจรสลัดอวกาศฮารุซาเมะ มีบทบาทในการลักลอบค้าขายยาเสพติด เคยต่อสู้กับกินโทกิ 2 ครั้ง ชนะในครั้งแรกและแพ้ในครั้งหลัง
ร้านราเม็งโฮคุโตะชินเค็น
นิชิกิ อิคุมัตซึ เป็นเจ้าของร้านราเม็งโฮคุโตะชินเค็น ให้เสียงพากย์ภาษาญี่ปุ่นโดย อายูมิ อาซาโนะ
ตระกูลเคซึโนะและตระกูลชิริโนะ
เคซึโนะ เซเม เจ้าบ้านตระกูลเคซึโนะและพี่ชายของคริสเทล
พากย์ไทยโดย: ศิริชัย เจริญกิจธนกุล (ทรูสปาร์ค)
ชิริโนะ โดมัง เจ้าบ้านตระกูลชิริโนะและอดีตสามีของคริสเทล
พากย์ไทยโดย: ลัดดา สุขธาราจาร (ทรูสปาร์ค)
เกโดมารุ ชิกิงามิของคริสเทล
มิโกะ
อาเนะ และ โมเนะ  เป็นมิโกะพี่น้องฝาแฝด เจ้าของเดิมของซาดะฮารุ อาเนะคนพี่นั้นทำงานอยู่ที่ร้านสแน๊คสไมล์ร้านเดียวกับโอทาเอะ
ตระกูลมุราตะ
มุราตะ เท็ตซึโกะ เป็นช่างตีดาบ ลูกสาวของปรมาจารย์ช่างตีดาบมุราตะ จินเท็นซึ และเป็นน้องสาวของมุราตะ เท็ตซึยะ
อื่นๆ
โยชิดะ โชโย เป็นอาจารย์ของกินโทกิ คาซึระ และทากาสุงิ เป็นผู้สอนความรู้และวิชาดาบให้กับพวกเด็กเร่ร่อนและยากจนแถมยังเลี้ยงดูเฉกเช่นบุตร พวกกินโทกินับถือเขาเหมือนดั่งพ่อแท้ ๆ แต่เขาก็ได้จากโลกนี้ไป (ซึ่งสาเหตุน่าจะมาจากชาวสวรรค์) ทำให้พวกกินโทกิเคียดแค้นชาวสวรรค์ซึ่งเป็นสาเหตุที่ทำให้พวกเขาเข้าร่วมสงครามขับไล่ต่างแดน ตัวตนที่แท้จริงของเขาเป็นใครยังไม่ได้รับการเปิดเผย ต้นแบบของตัวละครนี้มาจาก โยชิดะ โชอิน ซามูไรหัวก้าวหน้าชาวแคว้นโชจู ผู้เป็นอาจารย์ของซามูไรหลายคนที่มีบทบาทสำคัญในยุคบะคุมัตสึ และเป็นบุคคลที่พยายามจะลอบขึ้นเรือดำของพลเรือจัตวาเพอร์รี่แห่งสหรัฐอเมริกาแต่ไม่สำเร็จ
พากย์ไทยโดย: สุวิวัฒน์ วัฒนาพิริยะอมร  (ทรูสปาร์ค)
มัตซึไดระ คุริโกะ เป็นลูกสาวของมัตซึไดระ คาตาคุริโกะ
โอคิตะ มิซึบะ เป็นพี่สาวของโอคิตะ โซโกะ มีนิสัยชอบกินของเผ็ด ให้เสียงพากย์ภาษาญี่ปุ่นโดย สึมิ ชิมาโมโตะ
ดาวราชอาณาจักร
องค์ชายฮาตะ เป็นเจ้าชายจากดาวราชอาณาจักร เป็นคนรักสัตว์ ให้เสียงพากย์ภาษาญี่ปุ่นโดย โคอิจิ ซากางุจิ ให้เสียงพาย์ภาษาไทยโดย ไกวัล วัฒนไกร
อื่นๆ
อุมิโบซุ เป็นพ่อของคางุระ เป็นนักล่าเอเลี่ยนที่เก่งที่สุดคนหนึ่ง แต่มีข้อด้อยคือศีรษะล้าน ให้เสียงพากย์ภาษาญี่ปุ่นโดย โช ฮายามิ
โคกะ แม่คางุระเป็นเผ่ายาโตะที่กลายพันธุ์​ในตอนแรกนั้นอยู่ที่ดาวโคอันซึ่งเป็นดาวของเผ่ายาโตะซึ่งได้ล่มสลาย​ลงเนื่อจากสงคราม​และโคกะก็ได้มาที่ดาวฟุโยกับอุมิโบซุซึ่งเป็นดาวบ้านเกิดของคางุระและคามูอิซึ่งโคกะได้ตายลงเนื่อจากไม่ได้รับพลังจากอัลทานาและโคกะยังเป็นหนึ่งในคนที่คามูอิรักมากที่สุดในตอนแรกคามูอิคิดจะพาโคกะกลับดาวโคอันไปกับฮารุซาเมะซึ่งโคกะนั้นไม่ได้ไปด้วยจึงทำให้โคกะนั้นตายอยู่ที่ดาวฟุโย
มาร์กุส ยูนิอุส บรูตุสผู้ลูก
มาร์กุส ยูนิอุส บรูตุส (Marcus Junius Brutus, ต้นเดือนมิถุนายน 85 ปีก่อน ค.ศ. - ปลายเดือนตุลาคม 42 ปีก่อน ค.ศ.) หรือที่รู้จักกันดีในชื่อ บรูตุส เป็นนักการเมืองสมัยปลายสาธารณรัฐโรมัน เป็นที่รู้จักกันดีในสมัยใหม่ว่ามีบทบาทแกนนำในการลอบสังหารจูเลียส ซีซาร์
อ้างอิง
-85
-42
พรพรรณ เกิดปราชญ์
พรพรรณ เกิดปราชญ์ เป็นนักกีฬาวอลเลย์บอลหญิงทีมชาติไทย
ประวัติ
พรพรรณ เกิดปราชญ์ เกิดเมื่อวันที่ 5 พฤษภาคม 2536 เป็นชาวจังหวัดนครพนม สำเร็จการศึกษาระดับประถมจากโรงเรียนบ้านนกเหาะ อำเภอปลาปาก แต่ย้ายเข้ามาเรียนในโรงเรียนกีฬาที่จังหวัดอ่างทอง ในระดับมัธยมศึกษา เพราะลุงเป็นผู้ฝึกสอนนักกีฬาวอลเลย์บอลที่โรงเรียนกีฬาแห่งนี้ จากการแข่งโรงเรียนแห่งนี้เอง ที่ทำให้เธอได้มีโอกาสเล่นกีฬาวอลเลย์บอล และได้ฝึกฝนพัฒนาฝีมือจนเชี่ยวชาญ ต่อมา หลังจากที่สำเร็จชั้นมัธยมศึกษา เธอได้เข้ามาเป็นหนึ่งในทีมยุวชนและเยาวชนทีมชาติไทยที่มหาวิทยาลัยรัตนบัณฑิต จากนั้นก็ผันตัวมาเล่นให้แก่สโมสรวอลเลย์บอล ซัยโจเด็นกิ-นครนนทบุรี เพื่อเก็บเกี่ยวประสบการณ์จากการแข่งขันมาพัฒนาตนเอง
จนล่าสุดเมื่อไม่กี่ปีก่อน เธอก็ได้รับการดึงตัวมาเล่นให้กับทีมชาติไทยชุดใหญ่ได้ตามที่ฝันไว้ เมื่อฝันกลายเป็นจริง รายการแรกของพรพรรณที่ลงแข่งขันในนามทีมชาติไทย คือศึกปริ๊นเซสคัพ 2012 ที่จังหวัดนครราชสีมา และในศึกนี้ เธอได้มีส่วนในการพาทีมไปคว้าชัย ซึ่งจากการแข่งขันแมตซ์การแข่งขันนี้เอง ที่ทำให้ในอีกหลายศึกการแข่งขัน เธอมักจะติดรายชื่อ 12 ผู้เล่นหลักแทบทุกรายการ โดยเฉพาะในศึกใหญ่อย่างวอลเลย์บอลเวิลด์กรังด์ปรีซ์ 2013
ไทยซุปเปอร์โมเดลคอนเทสต์
ไทยซุปเปอร์โมเดลคอนเทสต์ (Thai Supermodel Contest) เป็นการประกวดนางแบบโดยช่อง 7 เอชดี จัดประกวดเพื่อค้นหาสาวไทยหุ่นดี มีความมั่นใจในตัวเอง และมีความเหมาะสมกับตำแหน่งไทยซุปเปอร์โมเดล พร้อมกับการก้าวขึ้นเป็นนางแบบอาชีพ และเป็นนักแสดงสังกัดช่อง 7 เอชดี
โปเนียว ธิดาสมุทรผจญภัย
ปอนโย ธิดาสมุทรผจญภัย เป็นภาพยนตร์แอนิเมชันใน พ.ศ. 2551 ของฮะยะโอะ มิยะซะกิแห่งสตูดิโอจิบลิ ฉากอยู่ในญี่ปุ่นในยุคราว พ.ศ. 2499 (ค.ศ. 1956)
ไทยซุปเปอร์โมเดลคอนเทสต์
ประวัติ
ไทยซุปเปอร์โมเดลคอนเทสต์ เป็นเวทีการประกวดนางแบบ เพื่อสานฝันให้กับสาวไทยที่มีความมั่นใจ ทันสมัย เข้าสู่วงการนางแบบระดับประเทศ ซึ่งช่อง 7 เอชดี เป็นผู้ดำเนินการจัดประกวด ตั้งแต่ปี พ.ศ. 2545 เป็นต้นมา โดยมีความมุ่งมั่นที่จะสรรหา สาวไทยที่มีความมั่นใจ และความเหมาะสมกับตำแหน่งไทยซุปเปอร์โมเดล พร้อมก้าวขึ้นไปเป็นนางแบบอาชีพต่อไป
โปเนียว ธิดาสมุทรผจญภัย
เนื้อเรื่องย่อ
ที่เมืองเล็กๆ ริมทะเล เด็กน้อยวัย 5 ขวบ โซะสุเกะ อาศัยอยู่ในบ้านบนหน้าผาสูงติดทะเลอินแลนด์ เช้าวันหนึ่ง ระหว่างที่เล่นเพลินอยู่บนหาดหินใต้หน้าผา เขาพบปลาทองหน้าเหมือนคน ติดอยู่ในโหลแยมเก่าๆ โซสุเกะ จึงช่วยชีวิตและเลี้ยงเธอไว้ในถังน้ำพลาสติกสีเขียว เขาให้ชื่อมันว่า 'โปเนียว' โปเนียวชอบโซสุเกะ โซสุเกะก็รู้สึกกับโปเนียวไม่ต่างกัน เด็กน้อยบอกกับว่า “ไม่ต้องกลัวนะ ฉันจะปกป้องดูแลเธอเอง” แต่แล้วฟุจิโมะโตะพ่อของโปเนียว ซึ่งครั้งหนึ่งเคยเป็นมนุษย์ แต่ตอนนี้กลายเป็นเจ้าสมุทรมีชีวิตอยู่ใต้ทะเลลึก ก็บังคับลูกสาวตัวน้อยๆ ให้กลับสู่ท้องทะเล “หนูอยากเป็นมนุษย์ค่ะ!” เธอบอกกับพ่อ ก่อนจะหนีออกมา กลายร่างเป็นเด็กสาว และกลับมาหาโซสุเกะ แต่ระหว่างทาง เธอทำน้ำแห่งชีวิตซึ่งเป็นของเหลวศักดิ์สิทธิ์ของพ่อหลุดรั่วไปในท้องทะเลจนหมดขวด เป็นเหตุให้น้ำทะเลยกตัวขึ้นสูงเกิดสึนามิ น้ำทะเลล้นเข้าท่วมจนเมืองเล็กๆ จมอยู่ใต้น้ำ
การเผยแพร่
ภาพยนตร์เรื่องนี้เข้าฉายในโรงภาพยนตร์ในประเทศไทยเมื่อ 30 กันยายน พ.ศ. 2552
ไทยซุปเปอร์โมเดลคอนเทสต์
ประวัติ
นอกจากนี้ช่อง 7 เอชดี ยังต้องการส่งเสริมอาชีพนางแบบของประเทศไทย ให้เทียบเท่าระดับสากล ด้วยการสนับสนุนให้ผู้ชนะเลิศเข้าร่วมประกวดนางแบบในเวทีระดับนานาชาติ และเข้าร่วมงานแฟชั่นโชว์ในต่างประเทศ
ในปี พ.ศ. 2556 มีการจัดประกวด "สมาร์ทบอย" ร่วมกับไทยซุปเปอร์โมเดลคอนเทสต์ ซึ่งเป็นเวทีแห่งโอกาส สานฝัน และค้นหาเด็กหนุ่มอายุระหว่าง 14–17 ปี เพื่อเข้าสู่วงการบันเทิง
สมาร์ทบอย
สมาร์ทบอย (Smart Boy) เป็นการประกวดนายแบบโดยสถานีโทรทัศน์กองทัพบกช่อง 7 จัดประกวดเพื่อค้นหาหนุ่มหล่อ หุ่นดี มีความมั่นใจในตัวเอง และมีความเหมาะสมกับตำแหน่งสมาร์ทบอย พร้อมกับการก้าวขึ้นเป็นนายแบบอาชีพต่อไป และเป็นนักแสดงสังกัดสถานีโทรทัศน์กองทัพบกช่อง 7
รางวัลเมขลา สาขานักแสดงสมทบหญิงดีเด่น
รางวัลเมขลา สาขานักแสดงสมทบหญิงดีเด่น เป็นหนึ่งในรางวัลสำคัญของงานประกาศผลรางวัลเมขลา เพื่อมอบรางวัลแก่นักแสดงหญิงที่แสดงได้อย่างโดดเด่นและดีเยี่ยมในบทสมทบจากละครโทรทัศน์ รางวัลนี้ตัดสินโดยสมาคมผู้สื่อข่าวบันเทิงแห่งประเทศไทย
รางวัลเมขลา ครั้งที่ 1 - 23
รางวัลเมขลา ครั้งที่ 1 - 23 สาขานักแสดงสมทบหญิงดีเด่นจะมีผู้ได้รับการเสนอเข้าชิงรางวัล 5 รายชื่อ และจะมีผู้ได้รับรางวัลเพียงหนึ่งเดียว
รางวัลเมขลา ครั้งที่ 24 - 25
ในปีนี้ได้มีการแยกรางวัลเป็น 2 ประภทคือ รางวัลนักแสดงสมทบหญิงดีเด่น ประเภทยอดนิยม และ รางวัลนักแสดงสมทบหญิงดีเด่น ประเภทมหานิยม โดยผู้เข้าชิงจะได้รับรางวัลประเภทยอดนิยมทุกคน และนอกจากนี้ยังให้ประชาชนโหวตผลงานที่ดีที่สุดในบรรดาผู้ได้รับรางวัลประเภทยอดนิยมมา 1 รายชื่อ เพื่อรับรางวัลประเภทมหานิยม
สมเด็จพระราชินีเจรัลดีนแห่งแอลเบเนีย
สมเด็จพระราชินีเจรัลดีนแห่งแอลเบเนีย (Her Majesty Queen Geraldine of Albania) ทรงเป็นสมเด็จพระบรมราชินีใน พระเจ้าซ็อกที่ 1 แห่งแอลเบเนีย และพระราชมารดาใน เจ้าชายเลกาที่ 1 มกุฎราชกุมารแห่งแอลเบเนีย ทรงเป็นสมเด็จพระราชินีพระองค์สุดท้ายแห่งแอลเบเนีย
พระราชประวัติ
สมเด็จพระราชินีเจรัลดีนแห่งแอลเบเนีย เสด็จพระราชสมภพเมื่อวันที่ 6 สิงหาคม พ.ศ. 2458 ณ ออสเตรีย-ฮังการี มีพระนามเดิมว่า เคาน์เตสเจรัลดีน มาร์จิต เวอร์จีเนีย โอลกา มาเรีย อัพโพนยี เดอ นากี-อัพโพนยี เป็นธิดาใน เคานต์กุยลา อัพโพนยี เดอ นากี-อัพโพนยี และ แกลดีส เวอร์จีเนีย สติววาร์ด โดยพระอัยกาของพระองค์นั้นทำงานเป็นเป็นนักการทูตในอเมริกา ต่อมาได้เป็นกงสุลแห่งเบลเยียม เมื่อพระองค์มีพระชนมายุได้ 3 พรรษา ครอบครัวของพระองค์ไดย้ายไปอาศัยในสวิตเซอร์แลนด์ ต่อมาปีพ.ศ. 2464 ครอบครัวของพระองค์ได้ย้ายกลับไปออสเตรีย-ฮังการีอีกครั้งเนื่องจากนายพลมิกโลช โฮร์ตี ได้เชิญครอบครัวของพระองค์กลับมาอาศัยในออสเตรีย-ฮังการี และต่อมาเมื่อพระราชบิดาของพระองค์เสียชีวิตทั้งหมดจึงได้ย้ายไปประเทศฝรั่งเศส
อภิเษกสมรส
เคาน์เตสเจรัลดีน ได้เริ่มมีความสัมพันธ์กับ พระเจ้าซ็อกที่ 1 แห่งแอลเบเนีย โดยพระเจ้าซ็อกที่ 1 ได้พระราชทานพระบรมราชวโรกาส ให้เคาน์เตสเจรัลดีเข้าเฝ้าทูลละอองธุลีพระบาท ณ ท้องพระโรงพระราชวังหลวง หลังจากนั้นไม่กี่วัน ทั้ง 2 ก็ได้ราชาภิเษกสมรสกัน โดยพระเจ้าซ็อกที่ 1 ได้มีพระราชดำรัสชื่นชมเคาน์เตสว่า กุหลาบขาวแห่งฮังการี และเคาน์เตสได้รับการยกย่องว่าเป็นเจ้าหญิงแห่งแอลเบเนียภายหลังที่พระเจ้าซ็อกที่ 1 มีพระราชดำรัสต่อหน้าสาธารณชน
พระชนม์ชีพหลังอิตาลิรุกราน
ในปี พ.ศ. 2482 รัฐบาลอิตาลีได้เข้าทำการรุกรานแอลเบเนีย และล้มล้างระบอบราชวงศ์ ทำให้ราชวงศ์แอลเบเนียต้องเสด็จพระราชดำเนินไปประทับประเทศอื่นๆ โดยพระองค์และพระราชสวามีพร้อมด้วยพระราชโอรสในเสด็จพระราชดำเนินลี้ภัยผ่านประเทศกรีซและตุรกีก่อนจะเสด็จไปประเทศที่ประทับ ณ แอฟริกาใต้ ซึ่งเมื่อพระองค์ พระราชสวามี พร้อมด้วยพระราชโอรส เสด็จพระราชดำเนินนิวัติแอลเบเนีย พระองค์ทรงยืนยันว่า เจ้าชายเลกาที่ 1 มกุฎราชกุมารแห่งแอลเบเนีย พระราชโอรสนั้น เป็นพระเจ้าแผ่นดินแห่งแอลเบเนียอย่างถูกต้อง และทรงเรียกร้องให้รัฐบาลฟื้นฟูระบอบกษัตริย์ แต่ถึงกระนั้นรัฐบาลก็มิได้ทำตามมากนัก โดยประชาชนให้ความเคารพนับถือเจ้าชายเลกาที่ 1 ในฐานะพระมหากษัตริย์เพียงในพระนามเท่านั้น
สวรรคต
สมเด็จพระราชินีเจรัลดี เสด็จสวรรคตเมื่อวันที่ 22 ตุลาคม พ.ศ. 2545 สิริพระชนมพรรษา 87 พรรษา โดยพระอาการพระหทัยวายเฉียบพลัน
ช่องเขาก็อทฮาร์ท
ช่องเขาก็อทฮาร์ท (Gotthardpass) เป็นช่องเขาในเทือกเขาแอลป์ ตั้งอยู่ในรัฐตีชีโน ประเทศสวิตเซอร์แลนด์ เชื่อมต่อระหว่างภาคเหนือเข้ากับภาคใต้ของประเทศ โดยทอดตัวอยู่ระหว่างเมืองแอร์โลโล ในเขตพูดภาษาอิตาลีทางตอนใต้ ไปจนถึงเมืองอันเดอร์มัทท์ เมืองในเขตพูดภาษาเยอรมัน ถัดจากช่องเขาก็อทฮาร์ทไปคือช่องเขาเบลลินโซนา ซึ่งสามารถเชื่อมต่อไปถึงเมืองลูเซิร์น, บาเซิล และซือริช ช่องเขาก็อทฮาร์ทถือเป็นเส้นทางการสัญจรที่สำคัญในสวิตเซอร์แลนด์ เป็นที่ตั้งของสามอุโมงค์ก็อทฮาร์ท อันได้แก่ อุโมงค์รถไฟก็อทฮาร์ท (ค.ศ. 1882), อุโมงค์รถยนต์ก็อทฮาร์ท (ค.ศ. 1980) และอุโมงค์ฐานก็อทฮาร์ท (ค.ศ. 2016)
วิกิพีเดียภาษานอร์เวย์
วิกิพีเดียภาษานอร์เวย์ เป็นสารานุกรมวิกิพีเดียที่จัดทำขึ้นในภาษานอร์เวย์ เริ่มสร้างเมื่อ 26 พฤศจิกายน ค.ศ. 2001 ปัจจุบันวิกิพีเดียภาษานอร์เวย์มีบทความมากกว่า 388,866 บทความ ( ค.ศ. 2013)
พระไตรปิฎก
พระไตรปิฎก (तिपिटक ติปิฏก; त्रिपिटक ตฺริปิฏก) เป็นคัมภีร์ที่บันทึกคำสอนของพระพุทธเจ้า ไตรปิฎก แปลว่า ตะกร้า 3 ใบ เพราะเนื้อหาแบ่งเป็น 3 หมวดใหญ่ ๆ คือ คำสั่งสอนของพระพุทธเจ้าในยุคแรกเรียกว่าพระธรรมวินัย จนกระทั่งการสังคายนาครั้ง 3 จึงแยกเนื้อที่เกี่ยวกับปรมัตถธรรมออกมาเป็นอีกหมวดหนึ่งเรียกว่าพระอภิธรรมปิฎก
ในศาสนาพุทธยุคแรก แต่ละนิกายต่างมีคัมภีร์เป็นของตนเอง บางนิกายมี 5 ปิฎก บางนิกายมี 7 ปิฎก แต่พระไตรปิฎกฉบับสมบูรณ์ที่ตกทอดมาจนถึงปัจจุบันมีเพียงพระไตรปิฎกภาษาบาลีของฝ่ายเถรวาท
ในปัจจุบันคำว่าพระไตรปิฎก ใช้หมายถึงคัมภีร์ในศาสนาพุทธโดยรวม ซึ่งมีอยู่ทั้งสิ้น 3 สารบท ได้แก่
แด่พระผู้ทรงธรรม
แด่พระผู้ทรงธรรม เป็นภาพยนตร์ไทยเฉลิมพระเกียรติ เนื่องในในศุภวาระพระบาทสมเด็จพระปรมินทรมหาภูมิพลอดุลยเดช ทรงเจริญพระชนมพรรษา 80 พรรษา 5 ธันวาคม พ.ศ. 2550 จัดสร้างโดยสำนักงานศิลปวัฒนธรรมร่วมสมัย กระทรวงวัฒนธรรม
ภาพยนตร์สั้นทั้ง 9 เรื่อง
ภาพยนตร์เฉลิมพระเกียรติ แด่พระผู้ทรงธรรม จะไปฉายในงานเทศกาลภาพยนตร์นานาชาติ เมืองฟุกุโอะกะ และกวางเจา
วิกิพีเดียภาษารัสเซีย
วิกิพีเดียภาษารัสเซีย (Ру́сская Википе́дия) เป็นสารานุกรมวิกิพีเดียที่จัดทำขึ้นในภาษารัสเซีย เริ่มสร้างเมื่อ 11 พฤษภาคม ค.ศ. 2001 ณ เดือนSeptember 2023 วิกิพีเดียภาษานี้มีบทความ  บทความ
นับตั้งแต่ช่วงต้นคริสต์ทศวรรษ 2010 วิกิพีเดียภาษารัสเซียและผู้แก้ไขประสบกับภัยคุกคามมากมายและเพิ่มมากขึ้นจากการบล็อกระดับประเทศและการบังคับขึ้นบัญชีดำโดยรัฐบาลรัสเซีย เช่นเดียวกันกับความพยายามในการตรวจพิจารณาอินเทอร์เน็ต, ใส่โฆษณาชวนเชื่อ และข้อมูลบิดเบือน     โดยเหตุการณ์ล่าสุดมักเกี่ยวข้องกับสงครามรัสเซีย-ยูเครนในภูมิภาคดอนบัสใน ค.ศ. 2014    และการรุกรานยูเครนโดยรัสเซีย ค.ศ. 2022
กีฬาบาสเกตบอลในโอลิมปิกฤดูร้อน 2020 – ทีมหญิง
การแข่งขันกีฬาบาสเกตบอลในโอลิมปิกฤดูร้อน 2020 – ทีมหญิง เป็น 1 ใน 2 รายการแข่งขันบาสเกตบอลที่โตเกียว ประเทศญี่ปุ่น จะจัดขึ้นระหว่างวันที่ 26 กรกฎาคม - 8 สิงหาคม พ.ศ. 2564 ที่ไซตามะซูเปอร์อารีนา ครั้งนี้จัดการแข่งขันกีฬาบาสเกตบอลในโอลิมปิกเป็นครั้งที่ 24 ในโอลิมปิกฤดูร้อน
การจับฉลาก
การจับฉลากจัดขึ้นเมื่อ 2 กุมภาพันธ์ 2564
เล่าหัว
เล่าหัว (167 - 234) ชื่อรอง จื่อหยาง (子扬) เป็นที่ปรึกษาของโจโฉในช่วงปลายราชวงศ์ฮั่นตะวันออก หลังจากการล่มสลายของราชวงศ์ฮั่นตะวันออก เขารับราชการเป็นขุนนางในวุยก๊กในช่วงยุคสามก๊ก โดยรับราชการภายใต้พระเจ้าโจผี และพระเจ้าโจยอย เขาเป็นสมาชิกของราชสกุลหลิว ซึ่งเป็นราชตระกูลของราชวงศ์ฮั่นและเป็นทายาทสายตรงของจักรพรรดิฮั่นกวังอู่ จักรพรรดิผู้ก่อตั้งราชวงศ์ฮั่นตะวันออกผ่านทาง หลิวเยี่ยน พระราชโอรสองค์ที่เจ็ดของจักรพรรดิฮั่นกวังอู่
เมื่อโจโฉมีอำนาจในภาคตะวันตก ได้เสาะแสวงหานักปราชญ์มาเป็นพวก กุยแกได้แนะนำเล่าหัวให้แก่โจโฉ โจโฉจึงได้เชิญตัวเล่าหัวมาเป็นที่ปรึกษา เมื่อเล่าหัวได้รับราชการกับโจโฉก็ได้สร้างความชอบมากมาย ได้เป็นทูตไปเกลี้ยกล่อมเตียวสิ้วให้สวามิภักดิ์ และเป็นผู้ประดิษฐ์เครื่องดีดหิน เพื่อนำมาใช้ทำลายทัพข้าศึกในศึกกัวต๋อด้วย
ดูเพิ่ม
234
มาตรฐานหยุดนิ่งท้องถิ่น
มาตรฐานหยุดนิ่งท้องถิ่น (Local standard of rest, LSR) ในทางดาราศาสตร์คือพิกัดอ้างอิงที่ยึดตามการเคลื่อนที่เฉลี่ยของมวลสารภายในดาราจักรบริเวณรอบๆดวงอาทิตย์ แต่เส้นทางการเคลื่อนที่ของมวลสารเหล่านี้ไม่ได้เป็นวงกลมพอดี ดวงอาทิตย์เคลื่อนไปตามวงโคจรที่เรียกว่าวงดวงอาทิตย์ (ความเยื้องศูนย์กลาง e < 0.1) เมื่อมองด้วยมุมมองจากขั้วเหนือของดาราจักรทางช้างเผือกจะเห็นดวงอาทิตย์เคลื่อนไปในทิศตามเข็มนาฬิกาด้วยความเร็วประมาณ 220 km/s รอบๆใจกลางของดาราจักรแถวๆ Sgr A* ในกลุ่มดาวคนยิงธนู รัศมีประมาณ 8 พันพาร์เซก
อุทกภัยและดินถล่มในภาคใต้ของประเทศไทย พ.ศ. 2554
'''อุทกภัยและดินถล่มในภาคใต้ของประเทศไทย พ.ศ. 2554''' เป็นเหตุการณ์เกิดน้ำท่วมและดินถล่มในภาคใต้ของประเทศไทย ซึ่งดำเนินมาตั้งแต่วันที่ 23 มีนาคม พ.ศ. 2554 จนถึง31 มีนาคม พ.ศ. 2554 ในบางพื้นที่มีฝนตกหนักถึง 120 เซนติเมตร เหตุการณ์ดังกล่าวทำให้มีผู้เสียชีวิตแล้วรวม 53 คน สร้างความเสียหายมากกว่า 500 ล้านดอลล่าร์สหรัฐ
สาเหตุ
เมื่อวันที่ 27 มีนาคม ต่อศักดิ์ วานิชขจร อธิบดีกรมอุตุนิยมวิทยา กล่าวถึงสาเหตุของอุทกภัยในภาคใต้ว่า เป็นผลมาจากอิทธิพลของความกดอากาศต่ำจากประเทศจีนตั้งแต่วันที่ 18 มีนาคม ประกอบกับความกดอากาศต่ำในอ่าวไทย เมื่อวันที่ 24-25 มีนาคม การรวมตัวกันของความกดอากาศทั้งสองนี้เคลื่อนเข้าพื้นที่ภาคใต้ ทำให้เกิดพายุคล้ายพายุดีเปรสชัน ทำให้เกิดฝนตกหนักตั้งแต่จังหวัดสุราษฎร์ธานีจนถึงจังหวัดพัทลุงมากกว่า 200 มิลลิเมตร
จังหวัดพัทลุง
ในจังหวัดพัทลุงได้เกิดฝนตกหนักมาตั้งแต่วันที่ 21-25 มีนาคม ทำให้น้ำป่าจากเทือกเขาบรรทัดไหลเข้าท่วมพื้นที่ 8 อำเภอ 211 หมู่บ้าน ซึ่งประกอบด้วย อำเภอเมืองพัทลุง อำเภอควนขนุน อำเภอศรีบรรพต อำเภอศรีนครินทร์ อำเภอป่าพะยอม อำเภอกงหรา อำเภอเขาชัยสน และอำเภอบางแก้ว โดยอำเภอเมืองได้รับผลกระทบหนักที่สุด ส่วนพื้นที่ริมทะเลสาบสงขลาคาดว่าน้ำจะเอ่อล้นเข้าท่วมในวันที่ 25 มีนาคม ด้านรองผู้ว่าราชการจังหวัดพัทลุงประกาศเตือนให้ประชาชนริมทะเลสาบสงขลาเตรียมอพยพทรัพย์สิน เนื่องจากกรมอุตุนิยมวิทยาประกาศว่าจะมีฝนตกหนักจนถึงวันที่ 26 มีนาคม
ด้านสำนักงานป้องกันและบรรเทาสาธารณภัยจังหวัดได้ส่งเรือท้องแบน 15 ลำออกให้ความช่วยเหลือ นอกจากนี้ ยังเกิดเหตุโคลนถล่มบริเวณสถานีตำรวจภูธรศรีนครินทร์ แต่ไม่มีรายงานความเสียหาย
ต่อมา น้ำท่วมได้ขยายวงกว้างเพิ่มเป็น 10 อำเภอ คือ อำเภอตะโหมดและอำเภอป่าบอน ระดับน้ำเฉลี่ยสูงกว่า 1.20 เมตร ชาวบ้านได้รับความเดือดร้อนแล้วกว่า 18,000 ครัวเรือน นอกจากนี้ ได้เกิดโคลนถล่มริมป่าเทือกเขาบรรทัด ทางสำนักงานป้องกันและบรรเทาสาธารณภัยจังหวัดได้ประกาศเตือนประชาชนริมป่าเทือกเขาบรรทัด อย่างไรก็ตาม ทางจังหวัดยังไม่ได้ประกาศให้เป็นเขตภัยพิบัติ เนื่องจากผู้ว่าราชการจังหวัดไม่อยู่ในพื้นที่ และทางอำเภอไม่สามารถเบิกจ่ายงบช่วยเหลือเบื้องต้นจำนวน 1 ล้านบาทได้
จังหวัดนครศรีธรรมราช
ตั้งแต่เช้ามืดของวันที่ 26 มีนาคม ฝนที่ตกลงมาตลอดหลายวันทำให้น้ำจากเทือกเขาไหลเข้าท่วมหลายอำเภอของจังหวัดนครศรีธรรมราช ถนนบางเส้นทางถูกตัดขาด โดยเฉพาะอย่างยิ่งถนนเลียบตลิ่งไม่สามารถสัญจรได้ ระดับน้ำในเขตเทศบาลสูงประมาณ 30-50 กิโลเมตร ทำให้การจราจรเป็นอัมพาตเกือบทั้งเมือง นอกจากนี้ได้มีการอพยพชาวบ้านในอำเภอหัวไทร อำเภอสิชล อำเภอท่าศาลา อำเภอพระพรหม แต่ยังมีชาวบ้านติดค้างอยู่เป็นจำนวนมาก
เกิดเหตุโคลนถล่มทับกุฏิสำนักสงฆ์พังพินาศ ในหมู่ 8 ตำบลขนอม พระสงฆ์ที่พำนักอยู่ 2 รูปหายไป โดยหลังจากการค้นหาหลายชั่วโมงได้พบว่ามรณภาพอยู่ในลำคลองขนอม ห่างจากสำนักสงฆ์ไปประมาณ 5 กิโลเมตร โดยในคืนที่ผ่านมา ฝนได้ตกลงมาไม่หยุด คาดว่าจะทำให้ดินและก้อนหินถล่มลงมา
ธีระ มินทราศักดิ์ อดืดผู้ว่าราชการจังหวัดนครศรีธรรมราช เปิดเผยวันที่ 27 มีนาคม ว่า ทางจังหวัดมีพื้นที่ได้รับผลกระทบ 20 อำเภอ ราษฎรได้รับความเดือดร้อนกว่า 60,000 คน ความเสียหายเบื้องต้นมากกว่า 250 ล้านบาท ซึ่งการคมนาคมจากนครศรีธรรมราชไปยังกรุงเทพมหานคร สายการบินและบริการรถไฟไม่สามารถให้บริการได้ มีบริการเฉพาะรถปรับอากาศเท่านั้น
จังหวัดตรัง
โส เหมกุล ป้องกันและบรรเทาสาธารณภัยจังหวัดตรังสรุปสถานการณ์น้ำท่วม 4 อำเภอ ในอำเภอเมืองตรัง อำเภอนาโยง อำเภอห้วยยอด และอำเภอวังวิเศษ รวม 10 ตำบล 300 หมู่บ้าน ที่ตำบลนาโยงเหนือ น้ำท่วมบ้านเรือนและพื้นที่การเกษตรมากกว่า 500 ไร่ หมู่ 1 ถึงหมู่ 8 ในตำบลนาโยงใต้มีระดับน้ำสูงกว่า 1 เมตร ถนนเข้าหมู่บ้านรถเล็กไม่สามารถผ่านเข้าออกได้ ส่วนตำบลห้วยยอดและวังวิเศษ ระดับน้ำสูงประมาณ 20-50 เซนติเมตร ประชาชนริมฝั่งแม่น้ำตรังได้ขนย้ายสิ่งของไปยังที่ปลอดภัย
วันที่ 27 มีนาคม ในหลายตำบลของอำเภอเมืองตรัง ระดับน้ำสูงประมาณ 50-70 เซนติเมตร ด้านถนนสายควนขัน-บางรัก มีระดับน้ำสูงประมาณ 30 เซนติเมตร รถเล็กสัญจรไปมาอย่างยากลำบาก โดยในพื้นที่ดังกล่าวมีปัญหาสิ่งขวางกั้นทางน้ำ ทำให้การระบายน้ำไหลสู่ที่ต่ำเป็นไปอย่างล่าช้า รวทั้งเป็นสาเหตุทำให้เกิดน้ำท่วมใหญ่หลายครั้งในช่วงปลายปี 2553 ที่ผ่านมา
จังหวัดระนอง
เวลา 3.30 น. เมื่อวันที่ 27 มีนาคม พ.ศ. 2554 ได้เกิดน้ำป่าทะลักบริเวณอำเภอกะเปอร์ ส่งผลให้สะพานทางเบี่ยงในถนนเพชรเกษมระนอง-ภูเก็ตถูกน้ำเซาะขาด ทำให้การจราจรไม่สามารถผ่านไปมาได้ ทางชาวบ้านและหน่วยงานในพื้นที่ได้เร่งซ่อมแซม ด้านชาสันต์ คงเรือง ป้องกันและบรรเทาสาธารณภัยจังหวัดได้เปิดเผยว่า ทางสำนักงานได้ประสานหน่วยงานที่เกี่ยวข้องเตรียมพร้อมอุปกรณ์และเจ้าหน้าที่รับมือสถานการณ์ในพื้นที่เสี่ยงภัย 28 ตำบล 84 หมู่บ้าน
จังหวัดชุมพร
เวลา 5.00 น. ของวันที่ 27 มีนาคม พ.ศ. 2554 ได้เกิดน้ำป่าไหลหลากบริเวณอำเภอพะโต๊ะ จังหวัดชุมพร ส่งผลให้สะพานเส้นทางระนอง-หลังสวนไม่สามารถผ่านเข้าออกได้ แขวงการทางพะโต๊ะได้ขอสนับสนุนมายังจังหวัดเพื่อให้ช่วยส่งเครื่องจักรและเจ้าหน้าที่ลงพื้นที่แก้ไขปัญหาอย่างเร่งด่วน
ต่อมา เมื่อเวลา 13.00 น. วันที่ 28 มีนาคม พ.ศ. 2554 พินิจ เจริญพานิช ผู้ว่าราชการจังหวัดชุมพร ได้รับรายงานว่ามีพื้นที่ประสบปัญหาอุทกภัยรวม 7 อำเภอ 38 ตำบล 334 หมู่บ้าน ราษฎรได้รับความเดือดร้อนร่วม 37,000 คน ประเมินความเสียหายเบื้องต้นกว่า 30 ล้านบาท โดยอำเภอที่ได้รับผลกระทบหนักที่สุด คือ อำเภอหลังสวน นอกจากนี้ยังมีรายงานว่านักศึกษาและเด็กรวม 7 คน ติดอยู่บนเกาะแกลบ โดยไม่มีไฟฟ้าและแสงสว่างในเวลากลางคืน
ความเสียหาย
เมื่อวันที่ 28 มีนาคม 2554 กรมทางหลวงชนบทสรุปความเสียหาย พบว่ามีถนนเสียหายใน 7 จังหวัด ไม่สามารถสัญจรได้ 17 สายทาง ประเมินความเสียหายเบื้องต้นนับ 650 ล้านบาท เมื่อวันที่ 15 เมษายน 2554 ศูนย์ปฏิบัติการรองรับเหตุฉุกเฉิน กรมป้องกันและบรรเทาสาธารณภัยกระทรวงมหาดไทยสรุปยอดผู้เสียชีวิต 64 ราย แบ่งเป็น จังหวัดนครศรีธรรมราช 26 ราย จังหวัดสุราษฎร์ธานี 15 ราย จังหวัดพัทลุง 5 ราย จังหวัดกระบี่ 12 ราย จังหวัดตรัง 2 ราย จังหวัดชุมพร 3 ราย จังหวัดพังงา 1 ราย
การตอบสนอง
วันที่ 27 มีนาคม พ.ศ. 2554 อภิสิทธิ์ เวชชาชีวะ นายกรัฐมนตรี ได้ประชุมผ่านระบบวิดีโอคอนเฟอร์เรนซ์ ร่วมกับผู้ว่าราชการจังหวัดนครศรีธรรมราชและพัทลุง โดยได้ซักถามถึงสถานการณ์ล่าสุด ธีระ มินทราศักดิ์ ผู้ว่าราชการจังหวัดนครศรีธรรมราช รายงานว่า จังหวัดนครศรีธรรมราชได้ประกาศเป็นพื้นที่ภัยพิบัติแล้ว 21 อำเภอ (จาก 23 อำเภอ) รวม 170 ตำบล 722 หมู่บ้าน ราษฎรได้รับความเดือดร้อนประมาณ 80,000 คน มีผู้เสียชีวิตแล้ว 3 คน พื้นที่การเกษตรได้รับความเสียหาย 1.5 แสนไร่ ประเมินความเสียหายเบื้องต้นประมาณ 300 ล้านบาท นอกจากนี้ ยังมีน้ำท่วมขังรันเวย์ของสนามบินประมาณ 1 ฟุต ทำให้ต้องงดทำการบินทั้งหมด
ในช่วงบ่ายวันเดียวกัน สาทิตย์ วงศ์หนองเตย รัฐมนตรีประจำสำนักนายกรัฐมนตรี ได้เดินทางไปมอบเงินช่วยเหลือแก่ครอบครัวผู้เสียชีวิตทั้ง 3 ราย และมองถุงยังชีพที่หอประชุมอำเภอวิเชียรใหญ่จำนวน 1,500 ถุง และมอบถุงยังชีพยังเขตอำเภอเมืองนครศรีธรรมราช
เมื่อวันที่ 28 มีนาคม จุรินทร์ ลักษณวิศิษฏ์ รัฐมนตรีว่าการกระทรวงสาธารณสุข กล่าวว่า ทางกระทรวงได้สั่งการให้โรงพยาบาลทุกแห่งในภาคใต้ จัดทำแผน 4 ด้าน ในการดูแลผู้ป่วย และได้สั่งการให้องค์การเภสัชกรรมสำรองยาชุดน้ำท่วมเพื่อช่วยเหลือจำนวน 100,000 ชุด ส่วนปลัดกระทรวงสาธารณสุข กล่าวว่า ได้ให้สถานบริการในพื้นที่จัดหน่วยแพทย์เคลื่อนที่ให้บริการประชาชนอย่างต่อเนื่อง
ปลาเซลฟินยักษ์
ปลาเซลฟินยักษ์ (Giant sailfin, Mexican sailfin molly, Yucatan molly; ) ปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae)
มีรูปร่างลักษณะเหมือนกับปลาในวงศ์นี้ทั่วไป กล่าวคือ เป็นปลาผิวน้ำ อยู่รวมกันเป็นฝูง ตัวผู้มีขนาดลำตัวเล็ก แต่มีครีบรวมทั้งสีสันต่าง ๆ สดสวยกว่าตัวเมีย กินอาหารขนาดเล็ก เช่น ลูกน้ำ, ไรแดง, แมลงน้ำขนาดเล็ก รวมถึงพืชน้ำอย่างตะไคร่น้ำหรือสาหร่ายด้วย
ปลาเซลฟินยักษ์ มีลักษณะเหมือนกับปลาเซลฟิน (P. latipinna) ซึ่งอยู่ในสกุลเดียวกันมาก คือมีครีบหลังสูงใหญ่เหมือนใบเรือเหมือนกัน แต่ปลาเซลฟินยักษ์มีขนาดลำตัวที่ใหญ่กว่า โดยสามารถยาวได้ถึง 12-20 เซนติเมตร รวมถึงมีครีบหลังที่ใหญ่กว่า และมีก้า่นครีบอ่อน 16-19 ก้าน ขณะที่ปลาเซลฟินมีก้านครีบอ่อนน้อยกว่า คือ 13-14 ก้าน
พบกระจายพันธุ์ในแหล่งน้ำทั่วไปทั้งน้ำจืด, น้ำกร่อย และตามชายฝั่งของเม็กซิโก และคาบสมุทรยูคาทาน เป็นปลาในวงศ์นี้อีกชนิดหนึ่งที่นิยมเลี้ยงกันเป็นปลาสวยงาม
ปราโมทย์ วิเลปะนะ
ประวัติ
ปราโมทย์เคยเป็นนักร้องนำวง Folk Song ของวิทยาลัยอาชีวะศึกษาธนบุรีสมัยเรียน ปวส. ซึ่งเป็นตัวแทนวิทยาลัย ได้ร่วมประกวดงานประชุมองค์การวิชาชีพและแข่งขันทักษะ ครั้งที่ 4 ปี 2540 ระดับประเทศ ที่จัดขึ้นที่ จ.พระนครศรีอยุธยา จนได้รับรางวัลชนะเลิศ จากนั้นเขาก็ย้ายมาเรียนปี 3 ที่มหาวิทยาลัยราชภัฏสวนดุสิต โมทย์ได้แอบมองผู้หญิงคนหนึ่งด้วยความรู้สึกพิเศษ โมทย์จึงแต่งเพลงให้เธอคนนั้น และเป็นจุดเริ่มต้นของเพลงแค่บอกว่ารักเธอ
หลังจากนั้นเขาก็ได้ย้ายมาเรียนปี 4 ที่มหาวิทยาลัยราชภัฏบ้านสมเด็จเจ้าพระยาและได้รู้จักกับเพื่อนรุ่นน้อง โดยได้ร่วมกันตั้งวงดนตรีเพื่อส่งประกวดในงาน VFM MUSIC KNOCKOUT โดยงานนั้นมีกติกาว่าจะต้องมีเพลงที่แต่งขึ้นใหม่เข้าร่วมประกวดด้วย ปราโมทย์จึงเลือกเพลงแค่บอกว่ารักเธอ เข้าร่วมประกวดภายใต้ชื่อวงหมีพูห์ และวงของเขาก็ได้รับรางวัลรองชนะเลิศ ซึ่งต่อมาเพลงนี้ก็ได้รับความนิยมเป็นอย่างมาก
ก่อนที่จะผันตัวเองมาเป็นศิลปินเดี่ยว ปราโมทย์ได้เริ่มต้นเข้ามาทำงานเบื้องหลังให้กับหลายสังกัด จนมาลงตัวที่ค่ายโซนี่ มิวสิค เอ็นเตอร์เทนเมนท์ (ประเทศไทย) และเริ่มทำผลงานเพลงของตัวเองอย่างจริงจัง อัลบั้มเดี่ยวชุดแรกของเขาใช้ชื่อว่า "โมทย์ ร้องนำ" โมทย์ได้ฝากฝีมือในการเขียนเนื้อร้องและทำนองเพลงไว้ถึง 7 เพลง จากทั้งหมด 10 เพลงในอัลบั้มนี้ โดยมีเพลงเด่นอย่าง เพลงคืนที่ดาวเต็มฟ้า ที่ฮิตติดชาร์ตหลายต่อหลายคลื่นวิทยุ นอกจากนี้ยังมี เพลงไม่เป็นอะไรและเพลงได้ไหม ที่โด่งดังตามมาอีกเช่นกัน ทำให้ปราโมทย์ถูกจับตามองในทันทีด้วยสไตล์การเขียนเนื้อร้องที่มีภาษาเฉพาะตัว และน้ำเสียงที่เป็นเอกลักษณ์ของเขา ในปีนั้นปราโมทย์ก็ได้คว้ารางวัลศิลปินหน้าใหม่ยอดเยี่ยมสีสันอะวอร์ดส์ ครั้งที่ 15 จากอัลบั้ม "โมทย์ ร้องนำ" อีกด้วย
ปราโมทย์ได้มีผลงานออกมาอย่างต่อเนื่อง ในอัลบั้ม "มุมโมทย์" เป็นอัลบั้มเดี่ยวชุดที่ 2 ของเขาที่นำเสนอมุมมองความรักใหม่ๆ โดยมีเพลงหวาน กระจกด้านเดียว และเพลงคนต้นเหตุ ที่เป็นเพลงลูกทุ่งเพลงเดียวในอัลบั้มนี้ หลังจากนั้นโมทย์ได้ออกไปหาประสบการณ์ที่บ้านหลังใหม่ค่ายแกรมมี่ พร้อมออกอัลบั้ม "ขอให้รักบังเกิด" ที่มีเพลงดังอย่างแค่คนอีกคน และขอให้รักบังเกิด ซึ่งแต่ละเพลงส่วนใหญ่มักจะมีเนื้อหาเกี่ยวกับความรักที่มากับความหวังดี ร่วมถึงเพลงรักนิรันดร์ เป็นเพลงพิเศษที่โมทย์เขียนเนื้อร้องและทำนองเพลงเองเพื่อคุณแม่อันเป็นที่รักของเขา
ปี พ.ศ. 2560 ปราโมทย์กลับมาลุยงานเพลงอีกครั้ง หลังจากหายไปทำธุรกิจส่วนตัว ได้ร่วมร้องและแต่งเนื้อร้องเพลงประกอบซีรีส์เทิดพระเกียรติ เรื่อง "รักเหน้อเหน่อ The History Love Secret" คือ เพลงเปิดใจ และ เพลงเส้นผมบังภูเขา ในตอนนั้นช่วงกลิ่นไอของยุค 90 กลับมา โมทย์ได้มีส่วนร่วมในรายการ Stage Fighter ตำนานหมู่ สู้ ฟัด ของช่อง GMM25 เหล่าศิลปินในตำนาน 18 คน รวมตัวกันเพื่อแข่งขันร้องเพลง หาเงินรายได้มอบมูลนิธิอนุเคราะห์คนหูหนวกในพระบรมราชินูปถัมภ์ เพื่อสนับสนุนการจัดเครื่องช่วยฟัง และการผ่าตัดใส่ประสาทหูเทียม ให้กับเด็กหูหนวกที่เข้าร่วมโครงการ เป็นหนึ่งในโครงการ "25 กิจกรรม ทำดี...ตามรอยพ่อ"
ปี พ.ศ. 2562 "คืนที่ดาวเต็มฟ้า" เพลงฮิตเบอร์หนึ่งจากอัลบั้มโมทย์ร้องนำ ของปราโมทย์ วิเลปะนะ ได้ถูกนำมา Reproduced ใหม่ โดยได้หนุ่มหน้าใสอย่าง"น้องเจ้านาย" จินเจษฎ์ วรรธนะสิน ลูกชายคนโตของบ้านวรรธนะสิน มาร้องเพลงนี้ และรับการรีโปรดิวส์โดย โปรดิวส์เซอร์มือฉมัง พี่แมว จิรศักดิ์ ปานพุ่ม พร้อมด้วย Executive producer เจตริน วรรธนะสิน คุณพ่อของเจ้านายนั้นเอง แถมยังได้ ZiggaVoy แรปเปอร์ที่ผ่านรายการประกวดแรปเปอร์มาไม่ว่าจะเป็น Rap is now และ Show Me The Money มาเป็นผู้แต่ง Rymhe แรปให้เพลงนี้อีกด้วย และแขกรับเชิญพิเศษ คุณแพร วทานิกา ปัทมสิงห์ ณ อยุธยา ที่มาร่วมสร้างสีสันให้กับมิวสิควิดีโอเพลงนี้
ปี พ.ศ. 2563 ปราโมทย์กลับมาครั้งนี้ภายใต้บ้านหลังใหม่ Khaosan Entertainment กับศิลปินคนที่ 5 ในโปรเจกต์ขอบคุณที่กลับมา พร้อมซิงเกิลใหม่ที่มีชื่อว่า “Move On” โดยได้โปรดิวเซอร์คนเก่ง ต้อง พริกไทย มาเป็นคนแต่งเพลงและทำนองให้ ซึ่งเนื้อหาของเพลงเป็นเรื่องราวเกี่ยวกับความรักของคนที่ยอมเสียสละให้คนที่เรารักได้มีชีวิตที่ดีกว่าเดิม ในปีถัดมาหลังจากปล่อยเพลงได้สักระยะหนึ่ง "Move On" ก็สามารถขึ้นอันดับ 1 ของชาร์ต JOOX Thailand Top 100 ได้ในที่สุด
มาร์ค ลิงคัส
มาร์ค ลิงคัส (Mark Linkous) เกิดวันที่ 9 กันยายน ค.ศ.1962 เสียชีวิต 6 มีนาคม ค.ศ.2010 เคยเป็นนักร้อง,นักเขียนเพลง,นักดนตรีและเป็นที่รู้จักกันโดยทั่วไปในบทบาทของวงสปาร์กเกิลฮอร์ส ทั้งนี้มาร์คยังเป็นที่รู้จักจากการร่วมงานกับศิลปินที่มีชื่อเสียงหลายๆคน อาทิเช่น ทอม เวทส์,แดเนียล จอนสตัน,เรดิโอเฮด,แบล็ค ฟรานซิส,จูเลียน คาซาบลังกา,นินา เพอร์ซัน,เดวิด ลินช์,เดนเจอรัสเมาส์,เซจ ฟรานซิส ลิงคัสเคยเป็นสมาชิคของวงแดนซิง ฮูดส์ วงอินดี้ยุค80 พวกเขาได้ย้ายจากเวอร์จิเนีย เมืองบ้านเกิดไปสู่นิวยอร์กซิตี้และต่อมา เมืองลอสแอนเจลิสด้วยความหวังว่าจะประสพความสำเร็จในวงกว้าง ในปีค.ศ.1988 วงของเขาไม่ประสพความสำเร็จในการทำสัญญากับค่ายใหญ่ พวกเขายุบวงและมาร์คเดินทางกลับเวอร์จิเนีย ที่ที่เขาเริ่มต้นเขียนเพลงภาพใต้ชื่อวงต่างๆกันไป ในปี 1995 ลิงคัสได้ก่อตั้งวง สปาร์คเกิลฮอร์ส Sparklehorse วงที่เขาเป็นสมาชิคถาวรเพียงผู้เดียว วงนี้ได้ออกอัลบั้มเพียงสี่อัลบั้ม แต่ทุกๆอัลบั้มของเขาได้รับความชื่นชมเป็นอย่างดีจากผู้ฟังและนักวิจารณ์ อัลบั้มที่ออกกับค่าย Capital Records ได้แก่ Vivadixiesubmarinetransmissionplot, Good Morning Spider,It's a Wonderful Life และจากค่าย Astralwerks records อัลบั้ม Dreamt for Light Years in the Belly of a Mountain ในช่วงสุดท้ายของเขา ลิงคัสใช้ชีวิตอยู่ใน Hayesville,North Carolina ที่ที่เขาก่อตั้ง Static Kingstudio ในวันที่ 6 มีนาคม ค.ศ.2010 เขาฆ่าตัวตายในเมือง Knoxville, Tennessee
Dancing Hoods
ไม่นานหลังจากที่จบการศึกษาจากโรงเรียนมัธยมในปี 1980 ลิงคัสย้ายไปอยู่ที่นิวยอร์ก ที่ที่เขาร่วมก่อตั้งวงดนตรีแดนซิงฮูด เขาทำหน้าที่ร้องและเล่นกีตาร์ Bob Bortnick ร้องและเล่นกีตาร์ Don Short ทำหน้าที่เล่นกลองชุด และ Eric Williams เล่นเบส ในปี 1984  พวกเขาได้ออก อีพีในชื่อเดียวกันกับชื่อวง ในปีต่อมาพวกเขาได้ออกอัลบั้ม 12 Jealous Roses กับ Relativity Records ซึ่งอัลบั้มนี้ค่อนข้างได้รับคำวิจารณ์ไปในทางที่ดี ในปี1988 วงแดนซิลฮูดส์ ออกอัลบั้มที่สอง Hallelujah Anyway กับ Combat Records ซิงเกิลจากอัลบั้มนี้ "Baby's Got Rockets" เป็นที่นิยมอย่างปานกลางในวิทยุมหาลัย  และมิวสิควีดีโอเพลงนี้ ถูกเลือกโดย เอ็มทีวี ในช่วง 120 Minutes  ในปีเดียวกันพวกเขาได้ย้ายไปอยู่เมือง ลอสแอนเจลิสด้วยความหวังว่าจะประสพความสำเร็จในระดับสากล แต่กลับวงแตกในช่วงสั้นๆหลังจากนั้น
Sparklehorse
หลังจากการแยกย้ายของวงแดนซิงฮูดส์ ลิงคัสย้ายกลับมาอยู่ที่เมืองเวอร์จิเนียที่ที่เขาเขียนเพลงต่อไป ในช่วงนั้นเขาได้เขียนเพลงเพลงหนึ่งกับ David Lowery "Sick of Goodbyes" มันถูกนำไปใช้และบันทึกเสียงโดยวง Cracker เพลงนี้ได้ออกมาในปี 1993 กับอัลบั้ม Kerosene Hat ระหว่างนั้นเขาก็แสดงคอนเสิร์ทภายใต้ชื่อวง The Johnson Family และวง Salt Chunk Mary และในท้ายที่สุดลิงคัสได้ตัดสินใจใช้ชื่อ Sparklehorse และในปีค.ศ.1995 เขาได้ปล่อยอัลบั้ม Vivadixiesubmarinetransmissionplot กับ Capitol Records ลิงคัสเป็นสมาชิคประจำเพียงคนเดียวตลอดการมีอยู่ของวง ในปี ค.ศ.1996 ระหว่างที่ลิงคัสออกทัวร์ในนามของวงสปาร์คเกิลฮอร์สโดยการเป็นวงเปิดให้กับวงเรดิโอเฮด เขาได้เสพ สุรา,แวเลียม และยาต้านโรคซึมเศร้าเกินขนาดในโรงแรมที่ลอนดอนเป็นเหตุทำให้เขาหมดสติล้มทับขาของตัวเอง ในท่าท่านั้นค้างอยู่เป็นเวลาเกือบสิบสี่ชั่วโมง ลิงคัสได้รับการรักษาในโรงพยาบาล St. Mary's Hospital กรุงลอนดอน แพทย์สามารถรักษาขาทั้งสองข้างของเขา แต่ลิงคัสต้องนั่งรถเข็นเป็นเวลาหกเดือน ขาของเขาไม่สามารถใช้การได้อย่างเดิม ในปี ค.ศ.1998 เขาได้ออกอัลบั้ม Good Morning Spider บางเพลงในอัลบั้มนี้ได้รับแรงบัลดาลใจมาจากอุบัติเหตุที่ลอนดอนและการเลิกยาของเขา อาทิเช่น เพลง St. Mary อัลบั้มต่อมาของ ลิงคัส ถูกปล่อยออกมาในปีค.ศ.2001 ในนาม It's a Wonderful Life อัลบั้มซึ่งเขาร่วมงานกับ Tom Waits, PJ Harvey, John Parish, Nina Persson, Vic Chesnutt และ Dave Fridmann ในปี 2003 เพลง Sea of Teeth ถูกใช้เป็นเพลงประกอบภาพยนตร์ของเรื่อง All the Real Girls นำแสดงโดย Zooey Deschanel กำกับโดย David Gordon Green ในปี 2009 ลิงคัส ได้ร่วมงานกับนักดนตรีแนวอิเล็กโทรนิคแอมเบียนท์ Christian Fennesz ทำอัลบั้ม In The Fishtank 15  พวกเขาได้สร้างอัลบั้มอีพีที่ เพ้อฝัน ล่องลอยและเต็มไปด้วยการทดลอง พวกเขาได้ออกทัวร์ด้วยกันใน ยุโรปซึ่งเกิดขึ้นในเดือนตุลาคมปี ค.ศ.2009 ช่วงที่ลิงคัสเสียชีวิต ผู้จัดการของเขาได้ยืนยันว่าลิงคัสได้ ทำอัลบั้มใหม่ของเขาเกือบเสร็จสมบูรณ์แล้ว และเขากำลังอยู่ในกระบวนการที่จะย้ายไปเมือง Knoxville Tennessee และเขากำลังอยู่ในช่วงของการจัดและเตรียมการสตูดิโอใหม่ที่ซึ่งลิงคัสวางแผนที่จะปิดอัลบั้มของเขา
จีอี (รถจักร)
เจเนอรัล อิเล็กทริก ยูเอ็ม12ซี (General Electric UM12C) หรือ จีอี (GE) เป็นรถจักรดีเซลไฟฟ้า ที่การรถไฟแห่งประเทศไทย นำเข้าจาก จาก บริษัท General Electric Transportation, สหรัฐอเมริกา ซึ่งการรถไฟแห่งประเทศไทย มีรถจักรรุ่นนี้ใช้งานอยู่มากเป็นอันดับสอง รองจากรถจักร เอแอลเอส (ALS) มีจำนวนทั้งสิ้น 50 คัน หมายเลขรถ 4001 - 4050 ตั้งแต่ปี พ.ศ. 2507 - พ.ศ. 2509 เป็นรถจักรดีเซลไฟฟ้าอายุมากที่สุด ที่ยังคงใช้งานเป็นหลัก ปัจจุบันมักจะทำขบวนรถธรรมดา เช่น ขบวนรถธรรมดาที่ 257/258 ธนบุรี - น้ำตก- ธนบุรี, 259/260 ธนบุรี - น้ำตก- ธนบุรี, ขบวนรถธรรมดาที่ 485/486 ชุมทางหนองปลาดุก - น้ำตก - ชุมทางหนองปลาดุก
รวมไปถึงขบวนรถสินค้าที่ 701/702 ชุมทางบางซื่อ - ชุมทางหาดใหญ่ - ชุมทางบางซื่อ เป็นต้น
GE-K
ช่วงที่มีการเปลี่ยนเครื่องยนต์ใหม่จากเครื่องยนต์ Cummins VT12-825B1 มาเป็นเครื่องยนต์ Cummins ตระกูล K2300 หรือ Cummins KT38-L ทำให้ช่วงนั้นมีเครื่องยนต์ในรถจักร จีอี ที่ใช้เครื่องยนต์ถึงสองแบบจึงมีการแยกประเภทด้วยการเติม -เค (-K) ต่อท้ายชื่อรุ่นที่เปลี่ยนเครื่องยนต์ เป็น จีอี-เค (GE-K) ในเอกสารการซ่อมบำรุง เพื่อแยกรถที่เปลี่ยนเครื่องยนต์แล้วกับรถที่ใช้เครื่องยนต์เดิม ปัจจุบัน จีอี ใช้เครื่องแบบ Cummins KT-38L แต่ในบัญชีและเอกสารข้อมูลต่าง ๆ ยังคงใช้ชื่อ จีอี อยู่แต่ก็มีการเรียกติดปากเป็น จีอี-เค (GE-K) อยู่บ้าง
เครื่องอิสริยาภรณ์กู๊ดโฮป
เครื่องอิสริยาภรณ์กู๊ดโฮป (Order of Good Hope) เป็นเครื่องอิสริยาภรณ์ในอดีตของประเทศแอฟริกาใต้ เครื่องอิสริยาภรณ์นี้ถูกสร้างขึ้นโดยรัฐบาลฝ่ายสาธารณรัฐของแอฟริกาใต้ใน พ.ศ. 2516 มอบให้กับผู้ที่กระทำคุณประโยชน์และผู้ที่ส่งเสริมความสัมพันธ์ระหว่างประเทศต่อประเทศแอฟริกาใต้
ลำดับชั้นของเครื่องอิสริยาภรณ์
เครื่องอิสริยาภรณ์นี้มักจะมอบให้แก่ชาวต่างประเทศที่ส่งเสริมความสัมพันธ์ระหว่างประเทศและกระทำคุณความดีอันเป็นประโยชน์สูงสุดต่อประเทศแอฟริกาใต้ ซึ่งใน พ.ศ. 2516-2531 เครื่องอิสริยาภรณ์นี้มีลำดับชั้นทั้งสิ้น 5 ชั้น ได้แก่
ต่อมาใน พ.ศ. 2531 มีการเปลี่ยนแปลงดังนี้
สงครามกลางเมืองผู้ปลดปล่อย
สงครามกลางเมืองผู้ปลดปล่อย (Liberators' civil war) เป็นสงครามที่คณะสามผู้นำที่สอง (Second Triumvirate) เป็นผู้ก่อ เพื่อแก้แค้นการฆ่าจูเลียส ซีซาร์ สงครามดังกล่าวเป็นการสู้รบระหว่างกองกำลังของมาร์ค แอนโทนีกับออกเตเวียน (สมาชิกคณะสามผู้นำที่สอง) ฝ่ายหนึ่ง และกองกำลังของมือสังหารซีซาร์ มาร์คัส จูนิอัส บรูตัสกับไกอัส แคสซิอัส ลอนไจนัสอีกฝ่ายหนึ่ง เมื่อ 42 ปีก่อน ค.ศ.